রিট ও আপিলের কারণে আটকে থাকা ১৪টি কলেজ সরকারি হচ্ছে। আইন কর্মকর্তাদের মতামতের আলোকে সরকারি করতে প্রধানমন্ত্রীর চূড়ান্ত অনুমোদনের জন্য তালিকা প্রস্তুত করেছে শিক্ষা মন্ত্রণালয়ের মাধ্যমিক ও উচ্চশিক্ষা বিভাগ। এর আগে গত বুধবার শিক্ষা অধিদপ্তর থেকে মামলা সংক্রান্ত সর্বশেষ তথ্য পাঠানো হয়েছে মন্ত্রণালয়ে। তালিকাভুক্ত কলেজগুলোর প্রধানদের ডেকে কথা বলেছেন মাধ্যমিক ও উচ্চশিক্ষা অধিদপ্তরের মহাপরিচালক অধ্যাপক মো: মাহাবুবুর রহমান।